ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА БАНКИТЕ

Член 1

Во Законот за банките („Службен весник на Република Македонија“ брoj 67/2007, 90/2009, 67/10, 26/13, 15/15, 153/15, 190/16 и 7/19 и „Службен весник на Република Северна Македонија“ број 101/19 и број 122/21), во членот 1 став (1) зборовите: „како и’’ се бришат, точката на крајот на реченицата се заменува со запирка и се додаваат зборовите: „како и работењето, супервизијата и престанокот на работењето на штедилниците.“.

Член 2

Во членот 2 став (1) точка 34) алинеја 1 зборовите: „издавање електронски пари, доколку е регулирано со посебен закон; издавање и администрирање на кредитни картички;“ се заменуваат со зборовите: „давање платежни услуги и издавање електронски пари“, по зборот: „осигурување“ зборовите: „во согласност со закон“ се бришат, по зборовите: „хартии од вредност“ запирката и зборовите: „во согласност со закон“ се бришат и зборовите: „вршење на услуги брз трансфер на пари,“ се бришат.

Во точката 38) сврзникот: „и“ на крајот на реченицата се заменува со точка запирка, а во точка 39) точката се заменува со сврзникот: „и“ и се додава нова точка 40) која гласи:

„40) „Штедилница“ е правно лице со дозвола за основање и работа издадена од Народната банка согласно со Законот за банките и штедилниците („Службен весник на Република Македонија“ бр. 91/93, 78/93, 17/96, 37/98 и 25/00) коешто работи во согласност со делот XIX на овој закон.“.

Член 3

Во членот 7 став (1) точка 4) зборовите: „парични картички“ се заменуваат со зборовите: „платежни картички“.

Во точката 5) зборовите: „доколку е уредено со посебен закон“ се заменуваат со зборовите: „во согласност со законот со кој се уредуваат платежните услуги и платните системи“.

Точката 8) се менува и гласи:

„8) давање платежни услуги, во согласност со законот со кој се уредуваат платежните услуги платните системи, вклучувајќи и купопродажба на девизи“.

Точката 9) се брише.

Точките 10), 11), 12), 13, 14), 15), 16), 17), 18), 18-а) и 18-б) стануваат точки 9), 10), 11), 12), 13), 14), 15), 16), 17), 18) и 18-а).

Член 4

Во членот 24 став (3) точка 3) зборовите: „носител на платниот промет“ се заменуваат со зборот: „банка“.

Член 5

Во членот 57 став (1) точка 2) зборовите: „точки 5, 8, 9, 13, 14, 15, 16, 17, 18 и 23“ се заменуваат со зборовите: „точки 5, 8, 12, 13, 14, 15, 16, 17 и 23“.

Член 6

Во членот 58 став (1) зборовите: „точки 3, 13, 14, 15, 16, 17 и 18“ се заменуваат со зборовите „точки 3, 12, 13, 14, 15, 16 и 17“.

Член 7

Во членот 140 став (5) зборовите: „во платниот промет“ се заменуваат со зборовите: „во однос на давањето платежни услуги“, а зборовите: „да ја исклучи од платниот промет“ се заменуваат со зборовите: „да ѝ забрани давање платежни услуги“.

Член 8

Во членот 141 ставовите (2) и (3) се менуваат и гласат:

„(2) Со денот на доставувањето на решението за воведување на администрација до банката на која ѝ е ограничено или забрането давањето платежни услуги, плаќањата врз основа на обврските на банката се извршуваат само со одобрение од администраторите.

(3) Со денот на доставувањето на решението за воведување на администрација до банката на која ѝ е ограничено или забрането давањето платежни услуги, решенијата за присилна наплата и другите платни инструменти коишто се користат за да се иницира платен налог на товар на сметка на банката, а кои ќе се достават до Народната банка, Народната банка само ги евидентира и ги враќа до подносителот во рок од три дена и за истото ја известува банката.“

Во ставот (4) зборовите: „решенијата за присилна наплата“ се бришат, а зборовите: „која е исклучена од платниот промет“ се заменуваат со зборовите: „на која ѝ е ограничено или забрането давањето платежни услуги“.

Член 9

Во членот 154 став (3) зборовите: „се исклучува од платниот промет и“ се бришат.

Член 10

Во членот 157 став (6) зборовите: „ставот (4) точка 1“ се заменуваат со зборовите: „ставот (5) точка 2)“, а зборовите „банката е исклучена од платниот промет“ се заменуваат со зборовите: „на банката ѝ е ограничено или забрането давањето платежни услуги“.

Член 11

Членот 172 се менува и гласи:

„(1) Штедилниците основани до денот на влегување во сила на овој закон, продолжуваат да работат согласно со одредбите на овој закон и поединечните акти донесени од гувернерот.

(2) На штедилниците соодветно се применуваат одредбите од:

* Главата I,
* Главата II член 7 став (2) и членови 10 и 11,
* Главата III дел 2, дел 4, дел 5 член 18 став 5, дел 6 и дел 7,
* Главата VII дел 1 член 57, дел 2 и дел 3,
* Главата VIII дел 1 членови 63 и 64, дел 2, дел 3 член 70, член 71 ставови (7) и (8), член 73 и член 74 ставови (1) и (2), дел 4, дел 6 и дел 7,
* Главата IX член 82 став (2), членови 83, 84 и 85, делови 6, 7 и 8,
* Главите X, XI, XII, XIII, XIV,
* Главата XV член 131, делови 1, 2, 4 и 5 и
* Главите XVI, XVII, XVIII, XX и XXI од овој закон.

(3) Штедилницата не смее да основа подружници, филијали и претставништва во странство.

(4) По претходно добиена дозвола од Народната банка штедилницата може да направи преобразба на штедилница во банка и да ги врши следниве статусни промени: спојување на штедилници заради основање на банка и присоединување на штедилница кон банка.

(5) Советот на Народната банка може подетално да го пропише начинот на работење на штедилниците и примената на одредбите од ставот (2) на овој член и на членот 172-а на овој закон.

Член 12

По членот 172 се додаваат два нови члена 172-а и 172-б, коишто гласат:

„Член 172-а

1. Почетниот капитал на штедилницата изнесува најмалку 62.000.000 денари во паричен облик, впишан во Трговскиот регистар како основна главнина.
2. Сите натамошни зголемувања на почетниот капитал мора да бидат само во паричен облик и да бидат уплатени во целост.
3. Штедилницата е должна да ја одржува вредноста на почетниот капитал од ставот (1) на овој член.
4. Почетниот капитал и сите натамошни зголемувања на почетниот капитал на штедилницата не може да се намалуваат преку враќање на уплатените влогови на акционерите, односно содружниците.
5. Штедилницата е должна да одржува стапка на адекватност на капиталот којашто не може да биде пониска од 20%.
6. При исполнување на обврската од ставот (5) на овој член, штедилницата е должна да одржува најмалку:
7. Стапка на редовниот основен капитал во износ од 11,25% од ризично пондерираната актива и
8. Стапка на основниот капитал од 15% од ризично пондерираната актива.
9. Гувернерот може на штедилницата да ѝ пропише повисоки стапки од пропишаните во ставовите (5) и (6) од овој член, доколку е тоа потребно поради природата, видот и обемот на активностите што ги врши и ризиците на кои е изложена како резултат на тие активности, вклучувајќи ги и ризиците коишто произлегуваат од макроекономското окружување.
10. Штедилницата е должна да ги почитува следниве лимити на изложеност:
11. Изложеноста спрема лице и со него поврзани лица не смее да надмине 10% од сопствените средства на штедилницата;
12. Изложеноста спрема акционер, односно содружник со квалификувано учество во штедилницата и со него поврзаните лица не смее да надмине 5% од сопствените средства на штедилницата;
13. Изложеноста спрема лице со посебни права и одговорности и со него поврзаните лица не смее да надмине 3% од сопствените средства на штедилницата;
14. Вкупната изложеност кон лицата од точките 2) и 3) од овој став не смее да надмине 65% од сопствените средства на штедилницата.
15. Штедилницата не смее да се стекне со земјиште, згради и опрема кои не ги користи за извршување на своите активности, како и со капитални делови во други субјекти, освен оние стекнати врз основа на ненаплатени побарувања.
16. Имотот на штедилницата во земјиште, згради и опрема не смее да надмине 30% од сопствените средства на штедилницата.
17. Во рамките на лимитот од ставот (10) на овој член не се вклучува имотот во земјиште, згради и опрема стекнат врз основа на ненаплатени побарувања, а кои штедилницата не ги користи за извршување на своите функции и капиталните делови стекнати врз основа на ненаплатени побарувања.
18. Имотот и капиталните делови стекнати врз основа на ненаплатени побарувања, штедилницата е должна да ги продаде во рок од три години од нивното стекнување. Во спротивно, истите се вклучуваат во лимитот од ставот (10) од овој член.
19. По исклучок на членот 95 став (5) на овој закон, најмалку едно од лицата вработени во Службата за внатрешна ревизија на штедилницата треба да има уверение за ревизор, стекнато согласно со закон.

Член 172-б

(1) Штедилница може да ги врши следниве активности:

1. прибирање депозити од физички лица од Република Северна Македонија;
2. одобрување кредити на физички и правни лица од Република Северна Македонија;
3. давање една или повеќе платежни услуги на физички лица од Република Северна Македонија, во согласност со законот со кој се уредуваат платежните услуги и платните системи, вклучувајќи купопродажба на девизи;
4. прифаќање платежни трансакции, давање услуги за иницирање плаќања и/или давање услуги за давање информации за платежните сметки на правни лица од Република Северна Македонија, во согласност со законот со кој се уредуваат платежните услуги и платните системи;
5. отворање платежни сметки за платежни институции и институции за електронски пари во согласност со законот со кој се уредуваат платежните услуги и платните системи;
6. отворање посебни сметки на платежни институции и институции за електронски пари на кои се депонираат примените парични средства заради нивна заштита во согласност со законот со кој се уредуваат платежните услуги и платните системи;
7. менувачки работи;
8. издавање на електронски пари на физички лица од Република Северна Македонија, согласно со законот со кој се уредуваат платежните услуги и платните системи;
9. изнајмување сефови, остава и депо;
10. купување и продавање државни хартии од вредност и инструменти на пазарот на пари во свое име и за своја сметка;
11. посредување во склучување договори за кредити и заеми;
12. обработка и анализа на информации за кредитна способност на правни лица;
13. економско-финансиски консалтинг;
14. други финансиски активности утврдени со закон што може да ги врши штедилница.

(2) За вршење на активностите од ставот (1) точки 3), 4), 8) и 14) на овој член штедилницата е должна да поднесе барање и да добие претходна согласност од гувернерот.

(3) По барањето за издавање на согласност од ставот (2) на овој член гувернерот донесува решение за издавање на согласност или за одбивање на барањето во рок од 60 дена од денот на поднесување на барањето. Во рокот од 60 дена не се пресметуваат роковите кои ги определува гувернерот за комплетирање на поднесеното барање и периодот од поднесување на барање од страна на гувернерот до надлежни домашни и странски органи и институции за добивање документи и информации потребни за одлучување по барањето, при што од денот на поднесувањето на барањето до денот на одлучувањето на гувернерот по истото не можат да поминат повеќе од 120 дена.

(4) За вршење на активноста од ставот (1) точка 7) на овој член, штедилницата е должна да поднесе барање и да добие дозвола од гувернерот, согласно со законот со кој се уредува девизното работење.

Член 13

 Во членот 187-а став (1) по точката 3) се додава нова точка 4) која гласи:

„4) неточно или ненавремено ја известува Народната банка за податоците и информациите определени согласно со член 64 став (3) и член 71 став (8) од овој закон;.“

Точките 4), 5), 6) и 7) стануваат точки 5), 6), 7) и 8).

 Член 14

Во членот 187-в став (1) точка 3) зборовите: „точки 1, 3, 4, 5, 6, 7 и 9“ се заменуваат со зборовите „точки 1, 4, 6, 8 и 9“.

Во точката 4) зборовите „ставови (6) и“ се заменуваат со зборот: „став“.

По точката 5) се додава нова точка 6) која гласи:

„6) органот на управување не постапил согласно со членот 99 став (1) од овој закон;“.

Точките 6) и 7) стануваат точки 7) и 8), а сврзникот „и“ на крајот на реченицата се заменува со точка запирка.

Точката 8) станува точка 9), точката на крајот на реченицата се заменува со точка запирка и се додаваат две нови точки 10) и 11) коишто гласат:

„10) постапува спротивно на членот 172 став (3) од овој закон и

 11) вложува спротивно на членот 172-а став (9) од овој закон.“.

Член 15

Во членот 189 по ставот (3) се додава нов став (4) кој гласи:

„(4) Глоба во износ од 500 евра во денарска противвредност ќе му се изрече за прекршок на лицето за контрола на усогласеноста на работењето на штедилницата со прописите, односно на одговорното лице во службата за контрола на усогласеноста на работењето на штедилницата со прописите, доколку не постапува согласно со членот 99 став (5) од овој закон.“

Ставот (4) станува став (5).

Член 16

(1) Народната банка по службена должност, без поднесување на барање од штедилниците, ќе ги усогласи дозволите за основање и работење на штедилниците во делот кој се однесува на финансиските активности за кои не е потребна претходна согласност или дозвола од Народната банка, во рок од три месеци од денот на влегувањето во сила на овој закон.

(2) Секоја промена во однос на финансиските активности коишто може да ги врши штедилницата, како и промена во однос на името и седиштето на штедилницата, е составен дел на дозволата за основање и работење на штедилницата.

Член 17

Банките кои на денот на влегување во сила на овој закон имаат добиено претходна согласност од гувернерот на Народната банка за вршење на финаниската активност „платен промет во земјата и странство, вклучувајќи купопродажба на девизи“, продолжуваат да ја вршат активноста „давање платежни услуги согласно со законот кој ги уредува платежните услуги и платните системи, вклучувајќи купопродажба на девизи“ без нова согласност од гувернерот.

Член 18

Со денот на влегувањето во сила на овој закон престануваат да важат одредбите од членот 122 од Законот за банките ("Службен весник на Република Македонија" број 63/2000, 103/2000, 37/2002, 51/2003 и 85/2003) кои се однесуваат на Главата II Штедилници од Законот за банките и штедилниците ("Службен весник на Република Македонија" број 31/93, 78/93, 17/96, 37/98 и 25/00).

Член 19

Овој закон влегува во сила осмиот ден од денот на објавувањето во „Службен весник на Република Северна Македонија".